b"\n_START_ARTICLE_\nJacques Auguste Simon Collin de Plancy\n_START_SECTION_\nBiografia\n_START_PARAGRAPH_\nJacques Collin de Plancy era fill d'Edm\xc3\xa9-Aubin Collin i de Marie-Anne Danton. El seu nom aut\xc3\xa8ntic era Jacques Collin._NEWLINE_Era un lliurepensador influenciat per Voltaire, va ser impressor de llibres a Plancy i a Par\xc3\xads._NEWLINE_El 1830, es va instal\xc2\xb7lar a B\xc3\xa8lgica, a Brussel\xc2\xb7les, on fund\xc3\xa0 la Revue de Bruxelles i la Soci\xc3\xa9t\xc3\xa9 de propagation des bons livres. El 1839, als Pa\xc3\xafsos Baixos fund\xc3\xa0 a L'Haia una Societat de Belles Arts. Despr\xc3\xa9s de tornar dels Pa\xc3\xafsos Baixos, Collin de Plancy ton\xc3\xa0 a la fe del catolicisme i el 1841 es retract\xc3\xa0 p\xc3\xbalicament de tot el que havia publicat abans. El 1846, fund\xc3\xa0 a Plancy la Soci\xc3\xa9t\xc3\xa9 de Saint-Victor pour la propagation des bons livres et la formation d'ouvriers chr\xc3\xa9tiens. _NEWLINE_La seva obra m\xc3\xa9s important \xc3\xa9s Dictionnaire infernal, amb una primera edici\xc3\xb3 el 1818 i en qu\xc3\xa8 es reunien tots els coneixements de la seva \xc3\xa8poca sobres les supersticions i la demonologia. La sisena edici\xc3\xb3, de 1863, t\xc3\xa9 550 il\xc2\xb7lustracions, entre aquestes retrats de 72 dimonis dibuixats per L. Le Breton._NEWLINE_El 1815 Collin de Plancy es va casar amb la seva cosina Clotilde Marie Paban, la qual era escriptora sota el pseud\xc3\xb2nim de Marie d'Heures._NEWLINE_El seu fill, Victor Collin de Plancy (1853-1922), d'un segon matrimoni, va ser ministre plenipotenciari a l'Extrem Orient i despr\xc3\xa9s primer ambaixador de Fran\xc3\xa7a a Corea."